Bouar

Bouar a zo ur gêr e Republik Kreizafrika, pennlec'h prefeti Nana-Mambéré hag unan eus ar pevar isprefeti. Liammet eo istor ar gêr ouzh bonn kozh an arme c'hall eno (6vet rejimant troadegiezh trevadennel).

 Douaroniezh 
War torosad greunitek Yadé emañ Bouar, en ouzhpenn 1000 m a uhelder, ha tost eo ouzh an harzoù gant Kameroun. Emañ war-hed 452 km er gwalarn d'ar gêr-benn Bangui. Emañ mammenn ar stêr Lobaye, un adstêr d'an Oubangui, e-kichen ar gêrLa Nouvelle Centrafrique, 30 a viz Ebrel 2013.

 Istor 
 Prantad trevadennel 
200px|thumb|Poltred Karinou
Goude an emglev etre Alamagn ha Bro-C'hall d'ar 4 a viz C'hwevrer 1894 e ya Bouar e-barzh trevadenn c'hall Kongo. D'ar 4 az viz Du 1911 eo roet da Kamerun alaman, emañ neuze e-barzh rannvro NeukamerunEmglev Maroko-Kongo ar 4 a viz Du 1911 etre an impalaeriezh alaman ha Republik Bro-C'hall. Staliet ez eus ur post milourel pouezus eno e 1912 Richard Bradshaw, Juan Fandos-Rius, Historical Dictionary of the Central African Republic, Rowman & Littlefield, USA, 2016, p. 137Jacques Serre, Hommes et destins: Tome XI Afrique noire, p. 108. E deroù ar Brezel-bed kentañ, e 1914, eo adkemeret Bouar gant ar C'hallaoued, ha lakaet e-barzh Afrika ar C'heheder C'hall.

Etre 1928 ha 1932 eo kreñvaet an nerzhioù milourel gall eno abalamour da emsavadeg an henvroidi a-enep al labour dre heg, e-pad brezel Kongo-wara. Lazhet eo penn arouezel ar stourm d'an 11 a viz Kerzu, Karinou e anv, pareour, profed ha sorser. Lazhet eo e Nahing, war-hed 50 km er gevred da v-Bouar e traoñienn an Nana Jacques Serre, Hommes et destins: Tome XI Afrique noire, p. 110 (Ed. L’Harmattan). Unan eus balioù ar gêr a zoug e anv.

 Eus an dizalc'hidigezh (1960) d'an deiz a hiziv 
Gant Republik Kreizafrika dizalc'h e voe lakaet Bouar da bennlec'h prefeti Bouar-Baboua d'an 23 a viz Genver 1961, rannet e daou isprefeti Baboua ha BouarLezenn 60.179 an 23 a viz Genver 1961 hag a grou prefetioù hag isprefetioù war dachenn Republik Kreizafrika. An prefeti-mañ a gemeras an anv Nana-Mambéré e 1964.

E miz Even 1981, da-heul taol-brezel Barracuda kroget e 1979 e voe staliet an EFAO (Eléments Français d’Assistance Opérationnelle) e Bouar, betek miz Gwengolo 1997.. Unan eus bonnoù milourel Bro-C'hall lesanvet «Camps Leclerc» e oa.

C'hoarvezout a ra Emgann Bouar ha lazhadeg Bouar d'ar 26 a viz Here 2013RFI : RCA: 18 personnes tuées et 12 blessées dans une maison, à Bouar e-pad Trede brezel diabarzh Keizafrika.

 Melestradurezh 
Ur post milourel pad a zo e Bouar rak ul lec'h strategel eo, war an hent etre Kameroun ha Bangui. 

 Kevredigezh 
 Mediaioù 
200px|thumb|Radio Siriri
 Radio Maïgaro, skingomz kumuniel krouet e 1995.
 Radio Siriri, skingomz katolik eskobti Bouar.
 Radio Ndeke Luka, skignañ a ra ur program broadel.

 Lec'hioù azeuliñ 
Un iliz luterian a zo, unan all avielour badezour, unan all katolik J. Gordon Melton, Martin Baumann, ‘‘Religions of the World: A Comprehensive Encyclopedia of Beliefs and Practices’’, ABC-CLIO, USA, 2010, p. 531-532. Moskeenoù a zo ivez.

 Ekonomiezh 
Ur greizenn arz a zo, krouet e 2007. Stummet he deus ur mil den yaouank bennak. Kas a reont war ar marc'hadoù broadel hag is-rannvroel produioù evit gounit o zamm bara.

Ar gounid legumaj eo obererezh pennañ kêriadenn Maïgaro.

 Glad 
Er rannvro ez eus meurvein e kêriadenn Narèmè. War ar renk int bet lakaet e 2006 evit bezañ rummet e glad bedel an UNESCOunesco.org - listesindicatives/4003/. En em ledañ a ra an aspadennoù war ur gorread a 7500 km2.

 Tud 
 Pierre Hautefeuille, e Bouar e 1938, a ya e-barzh ar Frañs dieub, Kompagnon an Dieubidigezh eo
 Robert de Roux, e penn isdivizion Bouar e 1939, a ya e-barzh ar Frañs dieub ivez, kompagnon an Dieubidigezh eo ivez.
 Marcel Faure a zo e penn izdivision Bouar e 1939 ha 1940, lakaat a ra Oubangui-Chari da vont e-barzh ar Frañs dieub.
 Marcel Bigeard  a oa komandant ar 6 RIAOM etre miz Gouere 1960 ha miz Genver 1963, e Bouar.

 Notennoù ha daveoù 

Rummad:Kêrioù Kreizafrika